Ilmend n wallalen i nesɛa akked wakud i nezmer ad t-nefk i unadi-a, nefren tamnaḍt n Tubiret, acku teqreb-aɣ, nessen-itt, fessuset tegnit i leqdic deg-s, acku d amedya iwulmen i tezrawt-nteɣ imi llan akk yiɣewwaren ilaqen i tikli-s, akked usuffeɣ n yineḍfaren yessefken: d tamnaḍt tagtutlayt, anda tamdint ad naf deg-s kṛad n tutlayin (Tamaziɣt, Taɛṛabt akked Tefransist), ma d tuddar ad naf degsent tamaziɣt d tefransist. Ur d-neggir ara tuddar n temnaḍt-agi i yettmeslayen kan taɛrabt acku tamaziɣt ur tettuselmad ara akka tura dinna.